Type 2 Ka-Mi
Type 2 Ka-Mi je bio japanski amfibijski tenk iz perioda drugog svjetskog rata. Japanska vojska je još od 1928. vodila projekat razvoja amfibijskog tenka, a 1940. taj projekat preuzima japanska ratna mornarica. 1942. usvaja se u operativnu upotrebu prvi primjerak ovog tenka. Zbog teškoća u proizvodnji proizvedena je samo 184 primjerka tenka. Type 2 Ka-Mi se počeo upotrebljavati tek nakon početnih kampanja drugog svjetskog rata i to u južnom Pacifiku i Nizozemskoj istočnoj Indiji. Američki marinci su se susretali s ovim tenkom na Maršalskim Ostrvima, Marijanskim Ostrvima i Guamu gdje je on vršio odbrambenu ulogu ukopan u zemlji.